Document ID: 32007R0656

KOMISSION ASETUS (EY) N:o 656/2007,
tehty 14 päivänä kesäkuuta 2007,
lyhyen aikavälin tilastoista annetun asetuksen (EY) N:o 1165/98 täytäntöönpanosta annetun asetuksen (EY) N:o 586/2001 muuttamisesta teollisuuden koontiryhmien määritelmän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98 (1) ja erityisesti sen 3 artiklan ja 17 artiklan c kohdan,
sekä katsoo seuraavaa:
(1)
Komission asetuksessa (EY) N:o 586/2001 (2) säädetty teollisuuden koontiryhmien määritelmä perustuu Euroopan yhteisön tilastolliseen toimialaluokitukseen (NACE) (3).
(2)
Asetuksella (EY) N:o 1893/2006 otettiin käyttöön NACE:n uusi versio (NACE Rev. 2), jossa todetaan lisäksi, että asetuksen (EY) N:o 1165/98 mukaiset lyhyen aikavälin tilastot tuotetaan NACE Rev. 2:n mukaisesti 1 päivästä tammikuuta 2009 alkaen.
(3)
Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 586/2001 seuraavasti:
1)
Korvataan 1 ja 2 artiklan kaikki viittaukset ”NACE Rev. 1”:een viittauksiksi ”NACE Rev. 2”:een.
2)
Korvataan 3 artiklassa ilmaisu ”viimeistään kolmen kuukauden kuluttua tämän asetuksen voimaantulosta” ilmaisulla ”1 päivästä tammikuuta 2009”.
3)
Korvataan liite tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä kesäkuuta 2007.

Labels: 4
19